समाज में अस्तित्व की लड़ाई लड़ रही मां : पूनम आर्या
भारतीयसमाज की निर्माता मां आज अस्तित्व बचाने के लिए जूझ रही है। जो बेटी अभी गर्भ में है और भविष्य में खुद मां बनकर प्रकृति की प्रक्रिया का हिस्सा बनेगी, उसे गर्भ में ही छांट कर नाले में फेंक दिया जाता है।
गाय के साथ भी मां शब्द जुड़ता है, वो भी आज बूचड़खानों में कट रही है। हमारे देश को भी भारत माता कहा जाता है, लेकिन भारत माता भी आज समाज में भ्रष्टाचार, नशाखोरी, जातिवाद, संप्रदायवाद, बलात्कार, अपहरण, शोषण भुखमरी जैसी बुराइयों से त्रस्त है। इसलिए आज समाज में मां के अस्तित्व को बचाने के लिए समाज के हर वर्ग को जोर लगाना चाहिए। ये उद्गार बेटी बचाओ अभियान की राष्ट्रीय अध्यक्ष बहन पूनम आर्या के हैं।
वे स्वामी इंद्रवेश विद्यापीठ टिटौली में चल रहे बेटी बचाओ चतुर्वेद पारायण महायज्ञ के छठे दिवस मंगलवार को उपस्थित मातृ शक्ति को संबोधित कर रही थीं। इस अवसर पर जिला कार्यक्रम अधिकारी मोनिका खन्ना ने कहा कि जब तक लोग अपनी मानसिकता नहीं बदलेंगे, समाज में बदलाव संभव नहीं है। बेटी बचाओ अभियान की संयोजक प्रवेश आर्या ने कहा कि महिला दिवस पर संकल्प लेने लिए कहा कि हमें अपने अधिकारों के लिए लंबी लड़ाई लड़नी है, लेकिन हमारे जो कर्तव्य हैं उनको भूलना नहीं है।
लिया बेटी बचाने का संकल्प
महायज्ञमें सैकड़ों महिलाओं ने आहुति डालकर बेटी बचाओ का संकल्प लिया। नेतृत्व आंगनवाड़ी कार्यकर्ताओं ने किया। कार्यक्रम में जिंदरान, कटवाड़ा, घुसकानी, चिड़ी, सिसरोली टिटौली की कार्यकर्ता सावित्री, शकुंतला, आजाद, उषा, माया, कुसुम, शीला, बबिता, लक्ष्मी, राखी, संतोष, पिंकी आदि उपस्थित रहीं।
भ्रूण हत्या मानवता की मौत
सार्वदेशिकआर्य प्रतिनिधि सभा नई दिल्ली के प्रधान स्वामी आर्यवेश ने कहा कि कन्या भ्रूण हत्या मानव नहीं, बल्कि मानवता की मौत है। संन्यास आश्रम गाजियाबाद के प्रधान स्वामी चंद्रवेश ने कहा कि साधना को जीवन का हिस्सा बनाओ तो बुराइयां स्वतः समाप्त हो जाएंगी। सीडीपीओ वर्षा सहगल सुपरवाइजर हरदेश, कृष्ण भार्गव ने भी विचार रखे। देवी सिंह आर्य, तकदीर आर्य, महासिंह, ईश्वर सिंह, महेंद्र कुंडू, बलवान सिंह, सुनील एडवोकेट यजमान रहे।
रोहतक . महिलादिवस की पूर्व संध्या पर स्वामी इंद्रवेश विद्यापीठ टिटौली आश्रम में चल रहे कार्यक्रम में यज्ञ के बाद महिला सशक्तीकरण का नारा लगाती महिलाएं।
hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva